# Indonesia

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
| **Republica d'IndonesiaRepublik Indonesia* |
|

|  |  |
| --- | --- |
|  |  |
| (En detalle) | (En detalle) |

 |
| Lema nacional: *Bhinneka Tunggal lka* (Indonesio: *Unidat en Diversidat*) |
| Himno nacional: *Indonesia Raya* |
| Situación de Indonesia |
| **Capital**  • **Población** | Jakarta 321.883 |
| **Mayor ciudat** | Jakarta |
| **Idiomas oficials** | Bahasa Indonesia |
| **Forma de gubiernoPresident** | Republica Prabowo Subianto |
| **IndependenciaDeclarata Reconoixita** | d'os Países Baixos 17 d'agosto, 1945 27 d'aviento, 1949 |
| **Superficie**  • **Total**  • **% augua** | Posición 15º 1.904.569 km² 4,85% |
| **Población**  • **Total**  • **Densidat** | Posición 4º 255.461.700 124 hab/km² |
| **PIB (PPA)**  • **Total (2007)**  • **PIB per capita** | Posición 22º US$ 410.317 millons US$ 1.824 |
| **Moneda** | Rupiah |
| **Chentilicio** | Indonesio/a |
| **Zona horaria** | UTC+7 a UTC+9 |
| **Dominio d'Internet** | .id |
| **Codigo telefonico** | `+62` |
| **Prefixo radiofonico** | `JZA-JZZ/PKA-POZ` |
| **Codigo ISO** | ID / IDN / 360 |
| Miembro de: ASEAN, OPEP,APEC, ONU |
|  |

A **Republica d'Indonesia** (*Republik Indonesia* en indonesio ye un gran archipelago situato entre a penisula d'o Sud-este Asiatico y Australia, entre os oceanos Indico y Pacifico. Indonesia ye integrata por 17.508 islas que se pueden agrupar d'este a ueste en Sumatra y as islas d'a Sonda, Borneo, Celebes, as Molucas y Nueva Guinea. Con una población estimata de 255 millons d'habitants, ye o cuatreno país mas poblato d'o mundo y o mas poblato de mayoría musulmana. A capital ye Jakarta.

Indonesia ye un Estau tranconstinental. Tien mugas terrestres con Malaisia (a o norte d'a isla de Borneo), con Papua Nueva Guinea (a l'este d'a isla de Nueva Guinea) y con o Timor Oriental (a l'este d'a isla de Timor). A o nord-ueste d'Indonesia, a isla de Sumatra ye deseparata d'a Malaisia continental por o estreito de Malaca; a o nord-este, tien amán d'a isla de Celebes y d'as Molucas a isla filipina de Mindanao, y a o norte de Nueva Guinea se troban os Estaus Federaus de Micronesia; a o sud-este i tien Australia. As mugas maritimas son a mar d'Andaman, a mar d'a China Meridional, a mar de Celebes, a mar d'as Molucas y l'oceano Pacifico a o norte; a mar d'Arafura y a mar de Timor a o sud, y l'oceano Indico a o sud y a l'ueste.

L'archipelago indonesio ha estau una rechión de comercio important dende o sieglo VI, cuan o Reino de Srivijava manteneba contactos comercials con a China y a India. Os gubernadors locals gradualment adoptoron os modelos culturals, relichiosos y politicos indios dende os primers sieglos dimpués de Cristo, y se i desarrolloron reinos hinduistas y budistas. Posteriorment, os mercaders musulmans i portioron o islam. As potencias europeas miroron de monopolizar o comercio con as islas mientres a Era d'os descubrimientos. Dimpués de tres sieglos de colonialismo neerlandés, Indonesia consiguió a suya independencia en rematar a Segunda Guerra Mundial. A economía d'o país creixió a escape mientres as decadas de 1980 y 1990 debito a l'abundancia de recursos naturals y o desarrollo d'os sectors manufacturero y de servicios, encara que a pobreza y a desigualdat encara son un problema muit grieu. A crisi economica d'Asia de 1997 afectó grieument a Indonesia y produció cambios politicos importants, como a dimisión d'o president Suharto que heba estau en o poder por mas de trenta anyos.

Indonesia ye integrata por diversos grupos etnicos, lingüisticos y relichiosos. Os javaneses son o grupo etnico mas gran y o mas influyent politicament. Indonesia ha desarrollato una identidat cultural compartita basata en una luenga nacional, a diversidat etnica, o pluralismo relichioso -en que os musulmans son mayoría- y una historia de colonialismo y a rebelión contra iste. Con tot y con ixo, o separatismo de bels grupos ha producito confrontacions violentas y ha afectato a la estabilidat politica y economica.

## Cheografía fisica

O Mont Semeru, tamién conoixito como o *Mahameru*, "A Gran Montanya"
Indonesia ye integrata por 17.508 islas, d'as que 6.000 son habitatas. As islas son situatas a o norte y a o sud d'a linia d'o ecuador. As mas grans son Java, Sumatra, Kalimantan (a sección indonesia de Borneo), Nueva Guinea (compartita con Papua Nueva Guinea), y Sulawesi. Indonèsia tien mugas terrestres politicas con Malaisia en as islas de Borneo y Sebatik, Papua Nueva Guinea en a isla de Nueva Guinea y Timor Oriental en a isla de Timor. A capital, Jakarta, ye en Java, y ye a ciudat mas gran d'a nación, seguita de Surabaya, Bandung, Medan y Semarang.

Con 1.904.569 kilometros cuadratos, Indonesia ye o 16eno país mas gran d'o mundo en superficie A suya densidat de población ye de 134 personas por kilometro cuadrato, ocupando a 79ena posición en o mundo, encara que Java, a isla mas poblata d'o mundo, tien una densidat poblacional de 940 personas por kilometro cuadrato. Con 4.884 m, Puncak Java, en Papua, ye a tuca mas alta d'Indonesia, y o laco Toba, en Sumatra, ye o laco mas gran con una superficie de 1.145 kilometros cuadratos. Os ríos mas luengos d'o país son en Kalimantan, entre os que se troban, o Mahakam y o Barito; ditos ríos son os enlaces de comunicación y transporte entre os diversos asentamientos en as suyas riberas.

Por a localización d'Indonesia en os estremos d'as placas tectonicas pacifica, eurasiatica y australiana bi ha a-saber-los volcans y os tierratremos i son frecuents. Indonesia tien a o menos 150 volcans activos, incluyindo-ie o Krakatoa y o Tambora, o dos conoixitos por as suyas devastadoras erupcions en o sieglo XIX. A erupción d'o supervolcán de Toba, fa alto u baixo 70.000 anyos, estió una d'as erupcions mas grans y una catastrofe global, seguntes bellas teorias. As cenisas volcanicas son un d'os contribuyents mas importants a la fertilidat agricola o que fa que haiga habito historicament grans densidaz poblacionals en Java y Bali.

Situato sobre o ecuador, Indonesia tien un clima tropical con dos estacions monzonicas humeda y xuta. A precipitación anyal meyana en as tierras baixas varía entre 1.780 a 3.175 mm, y ye de 6.100 mm en as rechions montanyosas. As arias montanyosas, en particular a costa occidental de Sumatra, Java Oriental, Kalimantan, Sulawesi y Papua reciben a mayor cantidat de precipitación. A humedat ye relativament alta, con una meyana d'o 80%. As temperaturas varían poco a lo largo de l'anyo.

Debito a la suya extensión, clima y cheografía, Indonesia ocupa a segunda posición en biodiversidat d'o mundo; a suya flora y fauna son una combinación entre as especies asiaticas y australianas.

## Organización politico-administrativa

*Ta mas detalles,* *veyer l'articlo **Provincias d'Indonesiaveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
As provincias d'Indonesia.
Indonesia ye dividida en administrativament en 38 provincias (*Provinsi*), cadaguna d'ellas con a suya propia lechislatura y gubernador. As provincias se componen de rechencias (*kabupaten*) y ciudaz (*kota*). As rechencias y ciudaz, mesmo que las provincias, tienen os suyos propios gubiernos locals y organos parlamentarios. A la vegada, as rechencias y ciudaz se subdividen en subdistrictos ditos *kecamatan* y en lugars, clamaus *desa* u *kelurahan*.

Finalment, bi ha cinco d'as 38 provincias que poseyen un rechimen especial dotau d'una autonomía mas ampla, y que son as siguients: Aceh, Jakarta, Yogyakarta, Papua y Papua de l'Ueste.

| Provincia | Nombre nativo | Capital | Isla |
| --- | --- | --- | --- |
| **Aceh** | Nanggröe Aceh Darussalam | Banda Aceh | Sumatra |
| **Sumatra d'o Norte** | Sumatera Utara | Medan | Sumatra |
| **Sumatra de l'Ueste** | Sumatera Barat | Padang | Sumatra |
| **Riau** | Riau | Pekanbaru | Sumatra |
| **Islas Riau** | Kepulauan Riau | Tanjung Pinang | Sumatra |
| **Jambi** | Jambi | Jambi | Sumatra |
| **Sumatra d'o Sud** | Sumatera Selatan | Palembang | Sumatra |
| **Bangka-Belitung** | Kepulauan Bangka-Belitung | Pangkal Pinang | Sumatra |
| **Bengkulu** | Bengkulu | Bengkulu | Sumatra |
| **Lampung** | Lampung | Bandar Lampung | Sumatra |
| **Jakarta** | Jakarta | Jakarta | Chava |
| **Banten** | Banten | Serang | Chava |
| **Chava de l'Ueste** | Jawa Bara | Bandung | Chava |
| **Chava Central** | Jawa Tengah | Semarang | Chava |
| **Yogyakarta** | Yogyakarta | Yogyakarta | Chava |
| **Chava de l'Este** | Jawa Timur | Surabaya | Chava |
| **Borneo de l'Ueste** | Kalimantan Barat | Pontianak | Borneo |
| **Borneo Central** | Kalimantan Tengah | Palangkaraya | Borneo |
| **Borneo d'o Sud** | Kalimantan Selatan | Banjarbaru | Borneo |
| **Borneo de l'Este** | Kalimantan Timur | Samarinda | Borneo |
| **Borneo d'o Norte** | Kalimantan Utara | Tanjung Selor | Borneo |
| **Bali** | Bali | Denpasar | Islas menors d'a Sonda |
| **Islas menors d'a Sonda de l'Ueste** | Nusa Tenggara Barat | Mataram | Islas menors d'a Sonda |
| **Islas menors d'a Sonda de l'Este** | Nusa Tenggara Timur | Kupang | Islas menors d'a Sonda |
| **Celebes d'o Norte** | Sulawesi Utara | Manado | Celebes |
| **Celebes Central** | Sulawesi Tengah | Palu | Celebes |
| **Celebes de l'Ueste** | Sulawesi Barat | Mamuju | Celebes |
| **Celebes d'o Sud** | Sulawesi Selatan | Makassar | Celebes |
| **Celebes d'o Sud-este** | Sulawesi Tenggara | Kendari | Celebes |
| **Gorontalo** | Gorontalo | Gorontalo | Celebes |
| **Molucas** | Maluku | Ambon | Molucas |
| **Molucas d'o Norte** | Maluku Utara | Ternate | Molucas |
| **Papua** | Papua | Jayapura | Nueva Guinea |
| **Papua Central** | Papua Tengah | Nabire | Nueva Guinea |
| **Papua de l'Ueste** | Papua Barat | Manokwari | Nueva Guinea |
| **Papua d'o Sud** | Papua Selatan | Merauke | Nueva Guinea |
| **Papua d'o Sud-ueste** | Papua Barat Daya | Sorong | Nueva Guinea |
| **Alta Papua** | Papua Pegunungan | Wamena | Nueva Guinea |

## Cultura y Esporte

Os esportes mes populars son o badminton, o fútbol y atros esportes tradicionals com o sepaktakraw y l'artes marcials indonesias ditas *Pencak Silat*.

### Indonesia en os Chuegos Olimpicos

* Indonesia en os Chuegos Olimpicos.

Indonesia participa en os Chuegos Olimpicos de verano dende os chuegos de Helsinki 1952, conseguindo dica París 2024 un total de 40 medallas (10 d'oro, 14 d'archent y 16 de bronce). Los esportistas con mas medallas son los halteras Eko Yuli Irawan y Raema Lisa Rumbewas con 4 medallas (2 d'archent y 2 de bronce) y 3 (2 d'archent y 1 de bronce) respectivament. También cal destacar tanto per lo numero de medallas y como por estar campionas olimpicas a Susi Susanti y Liliyana Natsir totas dos chugadoras de badminton que estioron olimpicas mientres los periodos 1992–1996 y 2008–2016 aconseguindo 1 medalla d'oro y una d'archent y un d'oro y atra de bronce respectivament.

## Referencias

|  |
| --- |
| **Estaus d'Asia** |
|
Afganistán | Arabia Saudita | Armenia1 | Azerbaichán1 | Bahrein | Bangladesh | Birmania | Bután | Brunei | Cambocha | Cazaquistán1 | Corea d'o Norte | Corea d'o Sud | Chapón | Cheorchia1 | Republica Popular de China | Republica de China (Taiwan) | Chipre1 | Chordania | Echipto | Emiratos Arabes Unius | Filipinas | India | Indonesia | Irán | Iraq | Israel | Kirguizistán | Kuwait | Laos | Liban | Malaisia | Maldivas | Mongolia | Nepal | Omán | Palestina2 | Pakistán | Qatar | Rusia1 | Singapur | Sri Lanka | Siria | Tachiquistán | Tailandia | Timor Oriental | Turquía1 | Turkmenistán | Uzbekistán | Yemen | Vietnam |
| **Dependencias**: Akrotiri y Dhekelia | Hong Kong | Islas Cocos | Isla de Nadal | Macau | Territorio Britanico de l'Oceano Indico |
| 1 Perteneix a Europa por razons culturals y historicas, pero cheograficament ye en Asia. 2 Territorio controlau por Israel y gubernau por l'Autoridat Nacional Palestina. |